
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 403 

17 Αυγούστου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση χωροθέτησης του καταφυγίου τουρι¬ 
στικών σκαφών στο Πηγαδάκι Συκιάς. 1 

Τροποποίηση χωροθέτησης αγκυροβολιού τουριστι¬ 
κών σκαφών στο Λιμένα Χώρας Νάξου. 2 

Τροποποίηση του εγκεκριμένου ρυμοτομικού σχε¬ 
δίου πόλεως Φλώρινας, Δήμου Φλώρινας, Νομού 
Φλώρινας, στα ΟΤ που περιβάλλονται από τις 
οδούς Σκάρμπορο, Αναλήψεως, Κ. Καραμανλή και 
Γυμναστηρίου για τον καθορισμό κοινοχρήστων 


χώρων και κοινωφελών χώρων». 3 

ΑΠΟΦΑΣΕΙ Σ 

Αριθμ. 14054 (1) 


Τροποποίηση χωροθέτησης του καταφυγίου τουριστι¬ 
κών σκαφών στο Πηγαδάκι Συκιάς. 

Ο ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 1 του ν. 3270/2004 (ΦΕΚ Α' 
187) «Αρμοδιότητες του Υπουργείου Τουριστικής Ανά¬ 
πτυξης και θέματα τουρισμού». 

2. Τις διατάξεις του Κεφ. Γ' του ν. 2160/1993 (ΦΕΚ 118 
Α') «Δημιουργία και λειτουργία τουριστικών λιμένων», 
όπως τροποποιήθηκε και ισχύει. 

3. Τις διατάξεις του άρθρου 12 του π.δ/τος 149/19.8.2005 
(ΦΕΚ Α' 211) περί Οργανισμού του Υπουργείου Τουρι¬ 
στικής Ανάπτυξης. 

4. Τις διατάξεις του π.δ. 4/8.1.2009 (ΦΕΚ Α' 2) «Διορισμός 
Υπουργών, Αναπληρωτή Υπουργού και Υφυπουργών». 

5. Την υπ’ αριθμ. Υ288/25.10.2007 (ΦΕΚ 464 Τεύχος 
υπαλλήλων ειδικών θέσεων και οργάνων διοίκησης 
φορέων του δημοσίου και ευρύτερου δημόσιου τομέα) 
κοινή απόφαση του Πρωθυπουργού και Υπουργού Του¬ 
ριστικής Ανάπτυξης περί διορισμού Γ ενικού Γ ραμματέα 
του Υπουργείου Τουριστικής Ανάπτυξης. 

6. Την υπ’ αριθμ. 10165/29.11.2004 απόφαση του Υπουρ¬ 
γού Τουριστικής Ανάπτυξης περί συγκρότησης της Επι¬ 
τροπής Τουριστικών Λιμένων, όπως έχει τροποποιη¬ 
θεί με τις υπ’ αριθμ. 8672/13.7.2005, 6454/26.5.2006 και 
3158/15.2.2008 αποφάσεις. 


7. Την υπ’ αριθμ. 1494/6.2.2006 (ΦΕΚ 131/τ.Δ'/13.2.2006) 
υπουργική απόφαση χωροθέτησης 

8. Την υπ’ αριθμ. 121/2008 απόφαση του Δημοτικού 
Συμβουλίου του Δήμου Τορώνης σχετικά με την τρο¬ 
ποποίηση χωροθέτησης του καταφυγίου τουριστικών 
σκαφών στο Πηγαδάκι Συκιάς. 

9. Το υπ’ αριθμ. 6152/22.10.2008 αίτημα του Δήμου 
Τορώνης που αφορά την τροποποίηση χωροθέτησης 
του καταφυγίου τουριστικών σκαφών στο Πηγαδάκι 
Συκιάς. 

10. Το υπ’ αριθμ. 233/15.7.2009 πρακτικό της Επιτροπής 
Τουριστικών Λιμένων. 

11. Το υπ’ αριθμ. Φ.542/601/03/Αρ.Σχ.624/3.6.2003 έγ¬ 
γραφο του Γενικού Επιτελείου Ναυτικού/Διεύθυνση 
Α2/Τμήμα Ιε. 

12. Το υπ’ αριθμ. Φ.542/30/09/Σ.4103/16.1.2009 έγγραφο 
του Γενικού Επιτελείου Ναυτικού/Διεύθυνση Α2/Τμήμα 
Ιε. 

13. Το υπ’ αριθμ. Φ4/3-2 6205/26.2.2009 έγγραφο της 
Εφορείας Εναλίων Αρχαιοτήτων του ΥΠ.ΠΟ. 

14. Την υπ’ αριθμ. οικ.8171/7.8.2006 απόφαση του Γεν. 
Γραμ. Περιφ. Κεντρ. Μακεδονίας Έγκρισης Περιβαλλο¬ 
ντικών Όρων. 

15. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Εγκρίνουμε, την τροποποίηση της υπ’ αριθμ. 1494/ 
6.2.2006 (ΦΕΚ 131/τ.Δ713.2.2006) υπουργικής απόφασης 
χωροθέτησης του καταφυγίου τουριστικών σκαφών στο 
Πηγαδάκι Συκιάς Ν. Χαλκιδικής, σύμφωνα με το επισυνα- 
πτόμενο σχέδιο με τίτλο «ΓΕΝΙΚΗ ΔΙΑΤΑΞΗ ΕΡΓΩΝ» και 
Αρ.Σχεδ.(Π.Ι) και την τεχνική περιγραφή που αποτελεί 
αναπόσπαστο μέρος της παρούσας, ως ακολούθως: 

Εμβαδόν χερσαίας ζώνης: (Ε'Κ'Λ'-...-ΠΡΣ'Σ): 1.374 ππ2, 
ενώ με την υπ’ αριθμ. 1494/6.2.2006 υπουργική απόφαση 
χωροθέτησης το αντίστοιχο εμβαδόν ήταν 930ηπ2. 

Εμβαδόν θαλάσσιας ζώνης: (ΑΒΓ-...-ΙΚΛΑ): 5.723ιη2, ενώ 
με την υπ’ αριθμ. 1494/6.2.2006 υπουργική απόφαση χω¬ 
ροθέτησης το αντίστοιχο εμβαδόν ήταν 2.510πη2. 

Την επέκταση του υφιστάμενου μόλου πλάτους 8πη 
κατά 44γπ με κατακόρυφα μέτωπα από κυψελωτούς 
τεχνητούς ογκόλιθους, σε σχέση με τα 60ιτι που προ- 
βλέπονταν με την υπ’ αριθμ. 1494/6.2.2006 υπουργική 
απόφαση χωροθέτησης. 

Τη διαπλάτυνση του υφιστάμενου μόλου κατά 2,5ιτι 
περίπου με στήλες τεχνητών ογκολίθων. 

Την κατασκευή εκατέρωθεν του υφιστάμενου μόλου 
παραλιακού κρηπιδώματος, συνολικού μήκους 121,5γπ. 

Την τοποθέτηση των δύο ασυνεχών πλωτών προβλη¬ 
τών, συνολικού μήκους 24ιτι και πλάτους 2,5ιτι κάθετα 
στο νότιο παραλιακό κρηπίδωμα και σε απόσταση 45ιη 
νότια από τη βάση του υφιστάμενου προβλήτα, οι οποίοι 
αρχικώς με την υπ’ αριθμ. 1494/6.2.2006 υπουργική από¬ 
φαση χωροθέτησης προβλέπονταν να τοποθετηθούν 
κάθετα στον υφιστάμενο προβλήτα. 

Κατασκευή θέσεων στάθμευσης στο βόρειο τμήμα της 
χερσαίας ζώνης, ενώ με την υπ' αριθμ. 1494/6.2.2006 υπουρ¬ 
γική απόφαση χωροθέτησης είχαν εγκριθεί θέσεις στάθ¬ 
μευσης σε δύο διαφορετικές θέσεις, όπισθεν της εγκεκρι¬ 
μένης με την παρούσα απόφαση, χερσαίας ζώνης. 

Κατασκευή κτιρίου διοίκησης συνολικού εμβαδού 
48,7ιτι2 που περιλαμβάνει χώρους ενδιαίτησης και υγι¬ 
εινής, ενώ με την υπ’ αριθμ. 1494/6.2.2006 υπουργική 
απόφαση χωροθέτησης είχε εγκριθεί η κατασκευή 
ανάλογου κτιρίου διαστάσεων 8,0Χ4,0 ιύί όπισθεν της 
παρούσας χερσαίας ζώνης. 

Το εν λόγω κτίριο θα εδράζεται σε ζώνη στάθμης 
+0,90ιη επιστρωμένης με ξύλινο δάπεδο, ενώ ο προ¬ 
βλήτας και η υπόλοιπη χερσαία ζώνη θα επενδυθούν 
με κυβόλιθους σε στάθμη +1,20ιτι. Η προαναφερόμενη 
διαφορά στις στάθμες της υπαίθριας διαμόρφωσης, έχει 
σκοπό να αναδείξει το αξιόλογο κάλος των φυσικών 
σχηματισμών από βράχια στο παραλιακό μέτωπο, τα 
οποία δεν θα δεχθούν καμία τεχνική παρέμβαση. 


Δεξαμενή για σεντινόνερα και λάδια ενοποιημένη με 
το κτίριο διοίκησης, εμβαδού 11,7ιτι2. 

Προϋπολογισμός έργων: 

Το προβλεπόμενο κόστος των προαναφερομένων 
έργων ανέρχεται στο ποσό των 1.400.000 Ευρώ μη συ¬ 
μπεριλαμβανομένου Φ.Π.Α. 

Όλες οι εγκρίσεις που απαιτούνται για την υλοποίηση 
των έργων, να προσαρμοστούν στην παρούσα υπουρ¬ 
γική απόφαση. 

Όλες οι εκσκαφικές εργασίες να γίνουν υπό την επί¬ 
βλεψη του αρμόδιου Φύλακα Αρχ/των της περιοχής, 
ο οποίος σε περίπτωση εντοπισμού αρχαίων θα τις 
διακόψει αμέσως και θα ενημερώσει για τις περαιτέρω 
ενέργειες της Εφορείας Εναλίων Αρχαιοτήτων (Ε.Ε.Α.). 

Να εξασφαλιστεί θετική γνωμοδότηση από τις Εφο¬ 
ρείες Αρχαιοτήτων (ΙΣΤ'ΕΠΚΑ και 10η ΕΒΑ), καθώς και 
από όλες τις κατά νόμο συναρμόδιες Υπηρεσίες. 

Να μην πραγματοποιηθεί καμία επέκταση του έργου 
ή τμημάτων του στο θαλάσσιο χώρο και στους αιγι- 
αλού και παραλίας χωρίς την προηγούμενη έγγραφη 
συναίνεση της Ε.Ε.Α. 

2. Κατά τα λοιπά ισχύει η υπ’ αριθμ. 1494/6.2.2006 
υπουργική απόφαση χωροθέτησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2009 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΜΑΡΚΟΠΟΥΛΟΣ 



ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 82 % 

Αριθμ. 14035 (2) 

Τροποποίηση χωροθέτησης αγκυροβολιού τουριστικών 
σκαφών στο Λιμένα Χώρας Νάξου. 

Ο ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (ΦΕΚ Α' 187) «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού». 

2. Τις διατάξεις του Κεφ. Γ' του ν. 2160/1993 (ΦΕΚ 118 
Α') «Δημιουργία και λειτουργία τουριστικών λιμένων», 
όπως τροποποιήθηκε και ισχύει. 

3. Τις διατάξεις του άρθρου 12 του π.δ/τος 149/19.8.2005 
(ΦΕΚ Α' 211) περί Οργανισμού του Υπουργείου Τουρι¬ 
στικής Ανάπτυξης. 

4. Τις διατάξεις του π.δ/τος 4/8.1.2009 (ΦΕΚ Α' 2) «Διορισμός 
Υπουργών, Αναπληρωτή Υπουργού και Υφυπουργών». 

5. Την υπ’ αριθμ. 1961/4.2.2009 (ΦΕΚ ΥΟΔΔ/40) κοινή 
απόφαση του Πρωθυπουργού και του Υπουργού Τουρ. 
Ανάπτυξης περί διορισμού Γεν. Γραμμ. του Υπουργείου 
Τουρ. Ανάπτυξης. 

6. Την υπ’ αριθμ. 10165/29.11.2004 υπουργική απόφαση 
περί συγκρότησης της Επιτροπής Τουρ. Λιμένων, όπως 
τροποποιήθηκε και ισχύει. 

7. Την υπ’ αριθμ. Τ/2785/15.7.1999 (604/Δ) υπουργ. από¬ 
φαση Χωροθέτησης καταφυγίου τουρ.σκαφών και δη¬ 
μιουργίας αγκυροβολιού στη θαλάσσια περιοχή της 
Χώρας Νάξου. 

8. Την υπ’ αριθμ. Τ/12916/24.10.2003 (ΦΕΚ 1604/Β) περί 
παραχώρησης χρήσης και εκμετάλλευσης της ζώνης 
αγκυροβολιού τουρ. σκαφών στη Χώρα Νάξου, στο Δη¬ 
μοτικό Λιμενικό Ταμείο Νάξου. 

9. Το υπ’ αριθμ. 519/16.3.2009 έγγραφο του Δημοτικού 
Λιμενικού Ταμείου Νάξου. 

10. Την υπ’ αριθμ. 28/2009 απόφαση του Διοικητικού 
Συμβουλίου του Δημοτικού Λιμενικού Ταμείου Νάξου. 

11. Το υπ’ αριθμ. 231/19.6.2009 Πρακτικό της Επιτροπής 
Τουριστικών Λιμένων. 


12. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Εγκρίνουμε την τροποποίηση της χωροθέτησης του 
αγκυροβολιού τουριστικών σκαφών στο Λιμένα της Χώ¬ 
ρας Νάξου, το οποίο χωροθετήθηκε με την υπ’ αριθμ. 
Τ/2785/15.7.1999 (ΦΕΚ 604/Δ) υπουργική απόφαση, σύμ¬ 
φωνα με το επισυναπτόμενο τοπογραφικό διάγραμμα 
που αποτελεί αναπόσπαστο μέρος της παρούσας, ως 
ακολούθως: 

• Εμβαδόν Χερσαίας Ζώνης (Χ1-Χ2-Α17-Α16-Α15-Α14- 
Χ3-...-Χ8-Θ1-Χ9-...Χ12-δ1-δ2-δ-δ3-δ4-Χ13-Χ14-...-Χ19-Χ1) 
=2.385,50 Μ2. 

• Εμβαδόν Θαλάσσιας Ζώνης (Θ1-Θ2-Θ3-Θ4-Θ5-Θ6- 
Θ7-Χ1-Χ19-...-Χ13-δ4-δ3-δ-δ2-δ1-Χ12-Χ11-Χ10-Χ9-Θ1)= 
27.615,00 Μ2. 

• Δυναμικότητα = 49 θέσεις ελλιμενισμού σκαφών 
αναψυχής. 

2. Το καταβλητέο στη ΔΟΥ Νάξου ετήσιο αντάλλαγμα για 
το έβδομο έτος παραχώρησης (2009-2010) της χρήσης και 
εκμετάλλευσης του εν λόγω αγκυροβολιού στο Δημοτικό 
Λιμενικό Ταμείο Νάξου ορίζεται στο ποσό των 2.940,00 
Ευρώ (Δύο Χιλιάδων Εννιακοσίων Σαράντα Ευρώ). 

Εφεξής το καταβλητέο αντάλλαγμα θα αναπροσαρ¬ 
μόζεται αυξητικά στην αρχή κάθε έτους παραχώρησης 
κατά το ποσοστό αύξησης του τιμαρίθμου κόστους 
ζωής του προηγουμένου έτους, όπως προσδιορίζεται 
από την Τράπεζα της Ελλάδας ή άλλη κατά το νόμο 
αρμόδια Υπηρεσία 

3. Κατά τα λοιπά ισχύουν ως έχουν οι υπ’ αριθμ. 
Τ/2785/15.7.1999 και Τ/12916/24.10.2003 υπουργικές απο¬ 
φάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2009 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΜΑΡΚΟΠΟΥΛΟΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. 1081 (3) 

Τροποποίηση του εγκεκριμένου ρυμοτομικού σχεδίου πό- 
λεως Φλώρινας, Δήμου Φλώρινας, Νομού Φλώρινας, στα 
ΟΤ που περιβάλλονται από τις οδούς Σκάρμπορο, Ανα- 
λήψεως, Κ. Καραμανλή και Γυμναστηρίου για τον καθο¬ 
ρισμό κοινοχρήστων χώρων και κοινωφελών χώρων. 

Ο ΝΟΜΑΡΧΗΣ ΦΛΩΡΙΝΑΣ 

Έχοντας υπόψη: 

1. Τις δ/ξεις του από 17.7.1923 ν.δ/τος «περί σχεδίων 
πόλεων κ,λπ.» της τροποποιήθηκαν και συμπληρώθηκαν 
μεταγενέστερα. 

2. Το ν. 3200/1955 (ΦΕΚ Α' 97), άρθρο 8 «Περί διοικη¬ 
τικής αποκέντρωσης». 

3. Τις δ/ξεις του ν. 1557/1985 ( ΦΕΚ Α' 103) «Γενικός 
Οικοδομικός Κανονισμός» της τροποποιήθηκε και συ¬ 
μπληρώθηκε μεταγενέστερα. 

4. Τις δ/ξεις του ν. 3044/27.8.2002 (ΦΕΚ 197/Δ'/27.8.2002) 
και ειδικότερα το άρθρο 29 αυτού. 

5. Τις δ/ξεις του άρθρου 104 του π.δ. 30/1996 «Κώδικας 
Νομαρχιακής Αυτοδιοίκησης» (ΦΕΚ 21/Α72.2.1996). 

6. Το δ/γμα της 9.8.1933 (ΦΕΚ 262/Δ711.9.1933) με το 
οποίο καθορίζεται η ρυμοτομία της περιοχής. 

7. Την υπ’ αριθμ. 2748/252/29.1.1987 απόφαση Υπουρ¬ 
γού ΠΕΧΩΔΕ «Εγκριση Γ ενικού Πολεοδομικού Σχεδίου 
(Γ.Π.Σ) του Δήμου Φλώρινας (Ν. Φλώρινας)» (ΦΕΚ 212/ 
Δ713.3.1987). 

8. Την υπ’ αριθμ. 410/2008 απόφαση του Δημοτικού 
Συμβουλίου Φλώρινας. 

9. Την υπ’ αριθμ. 3936/30.3.2009 Βεβαίωση Δημάρχου 
Φλώρινας περί μη υποβολής ενστάσεων. 

10. Την υπ’ αριθμ. 95/3/23.1.2009 απόφαση Γενικού 
Γραμματέα της Περιφέρειας Δυτικής Μακεδονίας σύμ¬ 
φωνα με την οποία η παραπάνω απόφαση του Δημοτι¬ 
κού Συμβουλίου Φλώρινας κρίθηκε νόμιμη. 

11. Την από 17.7.2009 σύμφωνη γνωμοδότηση του συμ¬ 
βουλίου Χ.Ο.Π. Ν. Φλώρινας πρακτικό 2ο, πράξη 7η. 

12. Την υπ’ αριθμ. 18894/5.5.2006 (Εγκ-6/2006) εγκύκλιο 
του Υπουργού ΠΕΧΩΔΕ με θέμα «Άσκηση αρμοδιοτήτων 
Πολεοδομικού Σχεδιασμού». 

13. Το γεγονός ότι η προτεινόμενη τροποποίηση δεν 
επιφέρει αύξηση του ισχύοντος Συντελεστή Δόμησης 
ούτε αλλαγή χρήσεων γης της περιοχής δυσμενέστερη 
για το φυσικό και δομημένο περιβάλλον. 

14. Το γεγονός ότι η προτεινόμενη τροποποίηση δεν 
επιφέρει μείωση της συνολικής επιφάνειας των κοι¬ 
νόχρηστων χώρων της και μείωση της συνολικής επι¬ 
φάνειας κοινωφελών χώρων. Αντίθετα οι κοινόχρηστοι 
χώρου αυξάνονται κατά 53,45τμ και οι κοινωφελείς κατά 
3008,42τμ. όπως φαίνεται στο διάγραμμα. 

15. Το γεγονός ότι η προτεινόμενη τροποποίηση εφαρ¬ 
μόζει της κατευθύνσεις του Γ.Π.Σ. Φλώρινας. 

16. Το γεγονός ότι με την προτεινόμενη τροποποίηση 
κανένα άρτιο οικόπεδο δεν καθίσταται μη άρτιο και 
καμία οικοδομή που έχει κτισθεί με νόμιμη άδεια δεν 
ρυμοτομείται. 

17. Το γεγονός ότι με την προτεινόμενη τροποποίηση 
καθορίζονται αναγκαίοι για τη λειτουργία της πόλης 
κοινόχρηστοι και κοινωφελείς χώροι. 

18. Το γεγονός ότι η εν λόγω πολεοδομική ρύθμιση 
δεν αφορά σε προστατευόμενη περιοχή του φυσικού 
και πολιτιστικού περιβάλλοντος. 


19. Το γεγονός ότι οι καθοριζόμενοι χώροι Εκπαί¬ 
δευσης και Κοινωνικής Πρόνοιας πληρούν της προδι¬ 
αγραφές όπως αυτές καθορίστηκαν με την υπ’ αριθμ. 
37237/ΣΤ1/2.4.2007 απόφαση ΥΠΕΠΘ με θέμα «Καθορι¬ 
σμός κριτηρίων καταλληλότητας και επιλογής χώρων 
για την ανέγερση Δημόσιων διδακτηρίων πρωτοβάθ¬ 
μιας και δευτεροβάθμιας Εκπαίδευσης καθώς και χώ¬ 
ρων μετά κτιρίων κατάλληλων για στέγαση Σχολικών 
Μονάδων» (ΦΕΚ 635/Β727.4.2007) και με την υπ’ αριθμ. 
ΔΤΧ/Β/4234/1616/8.12.1983 απόφαση με θέμα «Παιδικοί 
Σταθμοί - Προδιαγραφές» αντίστοιχα. 

20. Την υπ’ αριθμ. 19/8.1.2009 απόφαση Νομάρχη Φλώ¬ 
ρινας με θέμα «Ορισμός Αντινομάρχη». 

21. Την υπ’ αριθμ. 60/9.1.2009 Απόφαση Νομάρχη Φλώ¬ 
ρινας με θέμα «Ανάθεση αρμοδιοτήτων Αντινομάρχη», 
αποφασίζουμε: 

Την τροποποίηση του ρυμοτομικού σχεδίου της πό¬ 
λης της Φλώρινας, Δήμου Φλώρινας, Νομού Φλώρινας 
στα ΟΤ που περιβάλλονται από της οδούς Σκάρμπορο, 
Αναλήψεως, Κ. Καραμανλή και Γ υμναστηρίου για τον κα¬ 
θορισμό κοινοχρήστων και κοινωφελών χώρων (διάνοιξη 
πεζοδρόμων, καθορισμός χώρου νηπιαγωγείου, βρεφο¬ 
νηπιακού σταθμού, πρασίνου κ.λπ.) όπως φαίνεται στο 
τοπογραφικό διάγραμμα που συνοδεύει την παρούσα. 

Καθορίζουμε του παρακάτω ειδικούς όρους και περι¬ 
ορισμούς δόμησης: 

Αρτιότητα: 

ΟΤ (ΑΒΓΔ) και (ΕΖΗΘ): Ελάχιστο Εμβαδόν 1000τμ, Ελά¬ 
χιστο Πρόσωπο 30μ. 

ΟΤ (8-11-12-13): Ελάχιστο Εμβαδόν 250τμ, Ελάχιστο 
Πρόσωπο 10μ. 

Μέγιστο ποσοστό κάλυψης: 70%. 

Συντελεστής Δόμησης: ΟΤ (ΑΒΓΔ) και (ΕΖΗΘ): 1,0, ΟΤ 
(8-11-12-13): 1,2. 

Μέγιστο επιτρεπόμενο ύψος: 

ΟΤ (ΑΒΓΔ) και (ΕΖΗΘ) ΙΟμ, ΟΤ (8-11-12-13) 13μ και υπε- 
ράνω αυτού επιβάλλεται κατασκευή κεραμοσκεπούς 
στέγης με κλίση μέχρι 40%. 

Επιτρεπόμενη χρήση: 

ΟΤ (ΑΒΓΔ) Χώρος Παιδικού - Βρεφονηπιακού Σταθμού, 
ΟΤ (ΕΖΗΘ) Χώρος Νηπιαγωγείου, ΟΤ (ΙΚΛΜΝ) Χώρος 
Πρασίνου ΟΤ (8-11-12-13) Γενική Κατοικία με εξαίρεση 
της εγκαταστάσεις συνεργείων επισκευής αυτοκινήτων, 
μοτοσικλετών, μοτοποδηλάτων και των φανοποιείων 
βαφείων όπως και των πρατηρίων βενζίνης. 

Επιβολή προκηπίου: Στα χαρακτηριζόμενα κοινωφελή 
ΟΤ (ΑΒΓΔ) και (ΕΖΗΘ) επιβάλλεται προκήπιο πλάτους 
4μ. 

Λοιποί όροι δόμησης κατά ΓΟΚ. 

Από τις διατάξεις της απόφασής μας αυτής δεν προ- 
καλείται δαπάνη σε βάρος κρατικού ή δημοτικού προ¬ 
ϋπολογισμού. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 28 Ιουλίου 2009 

Ο Αντινομάρχης 
ΧΡΗΣΤΟΣ ΕΥΑΓΓΕΛΟΥ 

